Марко Ганчев
За шапките и за морето

chitanka.info

Мето е храбър обесник.

Тру-ту-ту. Дан-дан-дан.

Сложи си шапка от вестник,

даде си чин капитан.

Втурна се Мето в морето.

Труту-ту. Раз-два-три.

Да, но морето пред Мето

никак не се покори.

И капитанската капа

плесна в крайбрежната пяна.

Цялата там се разкапа,

само на капа ми стана.

После затича се Мето

със адмиралска фуражка.

Да, но морето проклето

също и нея излашка.

Сложи си шарена кърпа

Мето и стана пират.

Бризът назад я издърпа,

гони я Мето назад.

Видиш ли, Мето, морето

хорските шапки мете!

Иска за шапка небето!

Другите — малки са те!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.